П Р О Т О К О Л    № 24

от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

1 юли 2014 г.

Днес, 01.07.2014 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт ( Комисията по натовареност ) към ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА
МИЛКА ИТОВА
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА	

Присъстват и експертните сътрудници от към Комисията по натовареност: Красимира Василева – началник отдел „ЮОДКВСС” към дирекция „Правна”, и Румен Митев – главен експерт „Съдебна статистика”, от Администрацията на Висшия съдебен съвет.

1. ОТНОСНО: Предложение до ВСС за обсъждане и приемане на решение относно Възражение от Радостин Радков - административен ръководител на Административен съд София–град във връзка с решение на ВСС по т. 82 по Протокол № 22 от 29.05.2014 г. за определяне на минималната натовареност на председателите на съдилища и техните заместници при разпределяне на делата за разглеждане.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
ПРЕДЛАГА на Висшия съдебен съвет, след като се запознае и обсъди възражението от Радостин Радков - административен ръководител на Административен съд София–град във връзка с решение на ВСС по т. 82 по Протокол № 22 от 29.05.2014 г., да приеме следното решение:

ПРОЕКТ

ВИСШИЯТ СЪДЕБЕН СЪВЕТ
Р Е Ш И :

1. НЕ НАМИРА ОСНОВАНИЕ за оттегляне, отмяна или изменение на решението си от 29.05.2014 г. /т. 82, Протокол № 22/ в частта му, касаеща свръхнатоварените съдилища.

2. ИЗПРАЩА възражението от г-н Радостин Радков - административен ръководител на Административен съд София - град срещу решението на Висшия съдебен съвет от 29.05.2014 г., т. 82, заедно с цялата преписка, на Върховен административен съд по компетентност.

2. ОТНОСНО: Проект на Анализ по регистъра на командированите съдии, прокурори и следователи към 30.04.2014 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Приема проекта на Анализ по регистъра на командированите съдии, прокурори и следователи към 30.04.2014 г., изготвен от Елка Атанасова и Юлиана Колева.
2.2. Възлага на Калин Калпакчиев и Галина Карагьозова да се запознаят с постъпилите от съдилищата копия от заповеди за командироване на съдии, изискани съгласно решение на комисията от 03.06.2014 г. /Протокол № 20, т. 4/, и да предложат допълнение на проекта на анализ по т. 2.1.

3. ОТНОСНО: Извлечение от Протокол № 22/23.06.2014 г. от заседание на Комисията по правни въпроси при ВСС с приложен проект на Наредба за изменение и допълнение на Наредба № 8/26.02.2008 г. за функциите и организацията на дейността на бюрата за съдимост, за становище от постоянните комисии на ВСС.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Приема за сведение предоставения от Комисията по правни въпроси на ВСС проект за изменение и допълнение на Наредба № 8/26.02.2014 г. за функциите и организацията на дейността на бюрата за съдимост.
3.2. Дава възможност на членовете на комисията, ако желаят, да изготвят индивидуални становища към предложението, изготвено от Комисия „Професионална квалификация, информационни технологии и статистика” и да ги представят на Комисията по правни въпроси.

4. ОТНОСНО: Писмо изх. № 734/19.06.2014 г. от председателя на Несебърски районен съд относно определяне на минимална натовареност на председателите на съдилища и техните заместници при разпределение на делата за разглеждане.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Отлага обсъждането на писмото за следващото заседание на комисията, заедно с постъпили вече писма от други съдилища по същата тема.

ПРЕДСЕДАТЕЛ
НА КОМИСИЯТА:  /п/  КАЛИН КАЛПАКЧИЕВ